సతారం విమానాశ్రయం

సతారం  ఎయిర్‌స్ట్రిప్
భారతదేశంలోని కేరళ రాష్ట్రం, ఇడుక్కి జిల్లాలో ఉన్న ఒక చిన్న శిక్షణా విమాన మైదానం. ఇది ప్రధానంగా నేషనల్ క్యాడెట్ కార్ప్స్ (NCC) క్యాడెట్ల విమాన శిక్షణ కార్యక్రమాల కోసం అభివృద్ధి చేయబడింది. పెరియార్ టైగర్ రిజర్వ్ సమీపంలో ఉన్న కారణంగా ఈ ఎయిర్‌స్ట్రిప్ పర్యావరణ సంబంధిత సమస్యలు, న్యాయ వివాదాలను ఎదుర్కొంటోంది. అదే సమయంలో అత్యవసర సేవలు, ప్రాంతీయ వైమానిక అనుసంధానానికి ఉపయోగపడే కేంద్రంగా కూడా దీనిని భావిస్తున్నారు.

 చరిత్ర 
2017లో కేరళ రెవెన్యూ శాఖ సతారం ఎయిర్‌స్ట్రిప్ నిర్మాణం కోసం 12 ఎకరాల భూమిని కేటాయించింది. సుమారు ₹13 కోట్ల వ్యయంతో ఈ సదుపాయం నిర్మించబడింది. ప్రారంభ దశలో ఇది యెన్ సీ సీ  ఎయిర్ వింగ్ శిక్షణ అవసరాల కోసం రూపకల్పన చేయబడింది.

2022 జూలైలో భారీ వర్షాల కారణంగా భూమి జారడం చోటుచేసుకుంది. దీనివల్ల ఎయిర్‌స్ట్రిప్ అంచులలో విమానాలు నిలిపే స్థలం వద్ద భూ భాగం సుమారు 100 మీటర్ల మేర దెబ్బతింది.https://www.downtoearth.org.in/climate-change/portion-of-ncc-airstrip-in-kerala-s-idukki-caves-in-amid-heavy-rain-83835 పునర్నిర్మాణ పనులు కేరళ అటవీ శాఖ అభ్యంతరాల వల్ల ఆలస్యమయ్యాయి. ఈ ప్రాంతం రిజర్వ్ అటవీ భూమిలో భాగమని అటవీ శాఖ పేర్కొంది. మట్టి పరీక్షల కోసం కేరళ పబ్లిక్ వర్క్స్ డిపార్ట్‌మెంట్ (PWD) టెండర్లు ఆహ్వానించింది. అనుమతులు లభించిన తరువాత పనులు తిరిగి ప్రారంభించనున్నారు. ఈ ప్రాజెక్టును కేరళ ముఖ్యమంత్రి పర్యవేక్షిస్తున్నారు. భూమి వివాద పరిష్కారానికి అటవీ శాఖ, రెవెన్యూ శాఖలతో ఉన్నత స్థాయి సమావేశం నిర్వహించనున్నట్లు సమాచారం.

స్థానిక నివాసితులు, తోట కార్మికులు పునర్నిర్మాణంలో జరుగుతున్న ఆలస్యాలపై అసంతృప్తి వ్యక్తం చేశారు. కుల ధృవపత్రాల జారీ ఆలస్యం కారణంగా విద్యా అవకాశాలు, ప్రభుత్వ ప్రయోజనాల ప్రాప్తి ప్రభావితమవుతోందని వారు తెలిపారు. పీరుగుమేడు ఎమ్మెల్యే వాజూర్ సోమన్ ఈ అంశాలను కేరళ శాసనసభలో ప్రస్తావిస్తూ ప్రభుత్వ జోక్యం కోరారు. 
2022 డిసెంబరులో కొచ్చి నుంచి వచ్చిన వైరస్ ఎస్ డబ్లూ 80 విమానంతో విజయవంతమైన ట్రయల్ ల్యాండింగ్ నిర్వహించారు.   https://keralakaumudi.com/en/news/news.php?id=957272&u=airplane-lands-at-sathram-airstrip-in-vandiperiyar-on-third-attempt            

2025లో ఇడుక్కి, వయనాడు, కాసరగోడ్ జిల్లాలలో ప్రాంతీయ వైమానిక అనుసంధానాన్ని మెరుగుపరచేందుకు కేరళ ప్రభుత్వం ఎయిర్‌స్ట్రిప్ ప్రాజెక్టులను వేగవంతం చేసింది. RITES–KIIFCON సంయుక్త సంస్థ సాధ్యతా అధ్యయనాలు నిర్వహిస్తోంది. వివరణాత్మక ప్రాజెక్ట్ నివేదికల కోసం ₹1.5 కోట్లు కేటాయించారు.https://www.newindianexpress.com/states/kerala/2025/Jun/15/kerala-fast-tracks-airstrip-projects-in-idukki-wayanad-and-kasaragod-to-boost-regional-connectivity-and-tourism

 వినియోగం 
ఈ ఎయిర్‌స్ట్రిప్ అనేక విధాలుగా ఉపయోగించబడుతోంది.

 శిక్షణ: 
NCC అధికారుల ప్రకారం ఈ ఎయిర్‌స్ట్రిప్ శిక్షణ కేంద్రంగా పనిచేస్తుంది. సంవత్సరానికి సుమారు 1,000 మంది క్యాడెట్లకు శిక్షణ ఇవ్వగల సామర్థ్యం దీనికి ఉంది. భవిష్యత్తులో డ్రోన్ ఆపరేషన్లు, లైసెన్సింగ్ కార్యక్రమాలు ప్రారంభించే యోచన ఉంది.

 అత్యవసర కార్యకలాపాలు: 
భారత వైమానిక దళం అవసరాలు, జిల్లా విపత్తు నిర్వహణ సంస్థ,  కార్యకలాపాల కోసం ఈ ఎయిర్‌స్ట్రిప్ కేటాయించబడింది. ముఖ్యంగా శబరిమల యాత్ర కాలంలో ఇది ఉపయోగకరంగా ఉంటుంది.

 పర్యాటకం, అనుసంధానం: 
ఉడాన్ ప్రాంతీయ వైమానిక అనుసంధాన పథకంలో ఈ ఎయిర్‌స్ట్రిప్‌ను చేర్చాలని కేరళ ప్రభుత్వం లక్ష్యంగా పెట్టుకుంది.

 పర్యావరణ, న్యాయ అంశాలు 
సత్రమ్ ఎయిర్‌స్ట్రిప్ పెరియార్ టైగర్ రిజర్వ్‌కు సుమారు 600 మీటర్ల దూరంలో ఉంది. అడవిజీవులపై ప్రభావం పడే అవకాశం ఉందని పర్యావరణవేత్తలు అభిప్రాయపడుతున్నారు. ఈ అంశంపై న్యాయ పిటిషన్లు దాఖలయ్యాయి. ప్రాజెక్ట్ పర్యావరణ ప్రభావాలను కేరళ హైకోర్టు పరిశీలిస్తోంది. అటవీ భూమి మళ్లింపుకు కేంద్ర ప్రభుత్వ అనుమతి అవసరమని 1961 కేరళ అటవీ చట్టాన్ని అటవీ శాఖ ప్రస్తావించింది.https://www.onmanorama.com/news/kerala/2025/11/08/kerala-yet-to-resolve-forest-dept-objections-over-sathram-airstrip.htmlhttps://www.downtoearth.org.in/forests/will-new-airstrip-in-kerala-s-idukki-be-a-permanent-threat-to-periyar-tiger-reserve-81724

 బాహ్య మూలాలు 
సతారాం విమనశ్రేయ ఫోటోలు 

 మూలాలు 

వర్గం:కేరళ విమానాశ్రయాలు